Succint, despre programul TVR Revelion cu Eurovision

Vineri, 31 ianuarie, de la ora 21.00, TVR 1, TVR Internaţional, TVR HD şi www.tvr.ro vor transmite în direct: Revelion cu Eurovision

 Ce aduce nou acest program:

Ø În premieră pentru România, Selecţia Naţională Eurovision este organizată în  noaptea de Revelion, spectacolul îmbinând momentele de concurs cu cele specifice unui program pentru noaptea dintre ani

Ø Pentru prima dată, programul TVR va aduce la Bucureşti trei vedete internaţionale, şi jurnalişti străini care vor reflecta în întreaga lume spectacolul de la Bucureşti

Ø Pentru prima dată, un astfel de program-maraton este transmis la o calitate excepţională, în format HD

Ø Premiile acestei Selecţii Naţionale au cea mai mare valoare de până acum. Compozitorul va primi un autoturism BMW seria 3 oferit de Automobile Bavaria Group, iar 5 telespectatori vor primi produse de îngrijire a părului şi un pachet turistic la Dusseldorf (bilet de avion dus-întors, cazare la hotel de 5 stele) cu acces în culisele Eurovision 2011 – pachet oferit de Henkel şi brandul Schwarzkopf, sponsorul  concursului internaţional

Informaţii despre televoting:

Ø Respectând procedura folosită de EBU în concursul Eurovision, publicul român va putea vota la această Selecţie Naţională odată cu evoluţia primului concurent, în jurul orei 21.10 şi se va încheia la aproximativ două ore după prestaţia ultimului concurent, în jurul orei 01.40. Ca urmare, intervalul în care publicul va putea vota va fi de aproximativ 4 ore şi jumătate

Ø Televotingul la această ediţie a Selecţiei Naţionale Eurovision nu va fi gratuit şi nu vor fi luate în considerare SMS-urile! Publicul va putea vota piesa preferată apelând numărul 1222 din oricare reţea mobilă Vodafone, Orange, Cosmote sau Digi precum şi folosind telefonia fixă Romtelecom. Fiecărui apel îi va răspunde un robot telefonic, ce va oferi apelantului două opţiuni: fie să introducă direct numărul piesei preferate (tastând obligatoriu două cifre: 01, 02, 03, 04 etc.) fie să asculte lista cu piesele din concurs şi numerele alocate fiecăreia. Tariful fiecărui apel va fi de 0,55Euro+TVA pe minut, adica 0,68 Euro pe minut cu TVA inclus. Fiecare piesă va putea fi votată o singură dată de pe un număr de telefon. În cazul în care vor fi efectuate mai multe apeluri de la acelaşi număr pentru aceeaşi piesă, apelurile vor fi taxate la tariful de mai sus, fără însă ca voturile suplimentare să fie luate în considerare.

Informaţii suplimentare despre evenimentul Revelion cu Eurovision precum şi regulamentul concursului destinat telespectatorilor pot fi aflate de pe site-ul www.tvr/eurovisionromania.

